http://www.loc.gov/mods/v3 http://www.loc.gov/standards/mods/v3/mods-3-2.xsd
Prerušenie daňového odpisovania hmotného majetku
Daňové odpisy sú upravené v zákone č. 595/2003 Z. z. o dani z príjmov v z. n. p. Odpisovať je možné dlhodobý hmotný majetok a dlhodobý nehmotný majetok, o ktorom tak ustanovuje zákon o dani z príjmov. Odpisy majetku sú daňovým výdavkom, o ktorý sa znižuje základ dane, resp. zvyšuje daňová strata. Na účely daňového odpisovania sa inak pristupuje k hmotnému majetku a inak k nehmotnému majetku. Dlhodobý hmotný majetok sa zatrieďuje do odpisových skupín a podľa nich sa odpisuje počas stanovenej doby odpisovania. Naopak nehmotný majetok sa daňovo odpisuje individuálne v súlade s účtovnými zásadami.